# มาเรีย เทเรซา แห่งนาโปลีและซิซิลี
มารีอา เทเรซาแห่งนาโปลีและซิซิลี (6 มิถุนายน ค.ศ. 1772 – 13 เมษายน ค.ศ. 1807) เป็นพระมเหสีองค์ที่ 2 ของจักรพรรดิฟรันทซ์ที่ 2 เป็นจักรพรรดินีโรมันอันศักดิ์สิทธิ์ จนถึงเมื่อมีการรุกรานของนโปเลียน โบนาปาร์ต จนต้องยุบจักรวรรดิโรมันอันศักดิ์สิทธิ์เมื่อปี ค.ศ. 1906 พระองค์จึงเปลี่ยนพระอิสริยยศเป็นจักรพรรดินีแห่งออสเตรีย และสมเด็จพระราชินีแห่งฮังการี

 พระราชประวัติ 
มารีอา เทเรซาพระราชสมภพเมื่อวันที่ 6 มิถุนายน ค.ศ. 1772 ณ เมืองนาโปลี ราชอาณาจักรนาโปลี (ปัจจุบันเป็นส่วนหนึ่งของประเทศอิตาลี) เป็นพระราชธิดาองค์โตในพระเจ้าแฟร์ดีนันโดที่ 1 แห่งซิซิลีทั้งสอง และสมเด็จพระราชินีมารีอา แคโรไลนา (พระราชธิดาในจักรพรรดิฟรันทซ์ที่ 1และจักรพรรดินีมารีอา เทเรซีอา) 
 อภิเษกสมรส 
พระองค์สมรสกับพระญาติของพระองค์ อาร์ชดยุกฟรันทซ์ มกุฎราชกุมารแห่งโรมันอันศักดิ์สิทธิ์ (พระมารดาของมารีอา เทเรซีอสเป็นพระปิตุจฉาในอาร์ชดยุกฟรันทซ์) เมื่อวันที่ 15 สิงหาคม ค.ศ. 1790 เมื่อพระราชสวามีได้ทรงสืบราชสมบัติต่อจากจักรพรรดิเลโอพ็อลท์ ผู้เป็นพระราชบิดาเมื่อวันที่ 1 มีนาคม ค.ศ. 1792 ทั้งสองพระองค์จึงทรงได้เป็นจักรพรรดิ และจักรพรรดินีโรมันอันศักดิ์สิทธิ์ แต่เมื่อนโปเลียน โบนาปาร์ต ได้นำกองทัพของจักรวรรดิฝรั่งเศส เข้ามารุกรานและก้าวก่ายทางการเมืองการปกครอง รวมทั้งราชสำนัก จักรพรรดิฟรันทซ์จึงทรงเปลี่ยนแปลงการปกครองครั้งใหญ่ในรูปแบบของจักรวรรดิออสเตรีย โดยยุบจักรวรรดิโรมันอันศักดิ์สิทธิ์ลง ทั้งสองพระองค์จึงทรงได้เป็นจักรพรรดิ และจักรพรรดินีแห่งออสเตรียเมื่อวันที่ 11 สิงหาคม ค.ศ. 1904
 พระราชบุตร 
จักรพรรดิฟรันทซ์ และจักรพรรดินีมารีอา เทเรซามีพระราชโอรส 4 พระองค์ และพระราชธิดา 8 พระองค์ รวมพระราชบุตร 12 พระองค์ ดังนี้
พระนามพระรูปพระราชสมภพ/ประสูติสวรรคต/สิ้นพระชนม์อภิเษกสมรสอาร์ชดัชเชสมารี ลูอีเซอ100pxอภิเษกสมรสครั้งแรกกับจักรพรรดินโปเลียนที่ 1 แห่งฝรั่งเศส มีพระราชบุตร อภิเษกสมรสครั้งที่ 2 กับอาดัม เคานต์แห่งนีปแปร์ค มีพระบุตร และครั้งที่ 3 กับชาร์ล เคานต์แห่งโบมแบเรส ไม่มีพระบุตรจักรพรรดิแฟร์ดีนันท์ที่ 1 แห่งออสเตรีย100pxอภิเษกสมรสกับมารีอา อันนาแห่งซาวอย เจ้าหญิงแห่งซาร์ดิเนีย ไม่มีพระราชบุตรอาร์ชดัชเชสมารีอา คาโรลีเนอสิ้นพระชนม์เมื่อทรงพระเยาว์ ไม่มีพระบุตรอาร์ชดัชเชสคาโรลีเนอ ลูโดวีกาสิ้นพระชนม์เมื่อทรงพระเยาว์ ไม่มีพระบุตรอาร์ชดัชเชสคาโรลีเนอ โยเซฟา เลโอพ็อลดีเนอ100pxต่อมาเปลี่ยนพระนามเป็นมารีอา ลีโอโพลดีนา เมื่ออภิเษกสมรสกับจักรพรรดิเปดรูที่ 1 แห่งบราซิล มีพระราชบุตรอาร์ชดัชเชสมารีอา คลีเมนทีเนอ ฟรันซิสกา โยเซฟา100pxอภิเษกสมรสกับพระมาตุลาของพระองค์ เลปอลโด เจ้าชายแห่งซาแลร์โน มีพระบุตรอาร์ชดยุกโยเซ็ฟ ฟรันทซ์ เลโอพ็อลท์100pxสิ้นพระชนม์หลังพระราชมารดาของพระองค์เมื่อทรงพระเยาว์ไม่มีสัปดาห์ ไม่มีพระบุตรอาร์ชดัชเชสมารี คาโรลีเนอ100pxอภิเษกสมรสกับมกุฎราชกุมาร (ต่อมาเป็นพระมหากษัตริย์) พระเจ้าฟรีดริช เอากุสท์ที่ 2 แห่งซัคเซิน ไม่มีพระบุตรอาร์ชดยุกฟรันทซ์ คาร์ล100pxอภิเษกสมรสกับเจ้าหญิงโซฟีแห่งบาวาเรีย พระราชบิดาในจักรพรรดิฟรันทซ์ โยเซ็ฟที่ 1 แห่งออสเตรียและจักรพรรดิมัคซีมีลีอานที่ 1 แห่งเม็กซิโกอาร์ชดัชเชสมารี อันนา100pxเมื่อประสูติพระองค์พิการทางการสติปัญญา (เช่นเดียวกับพระเชษฐาพระองค์โต จักรพรรดิแฟร์ดีนันท์ที่ 1) และต้องทรงทนทุกข์ทรมานจากพระพักตร์ผิดรูปอย่างรุนแรง สิ้นพระชนม์โดยไม่ได้อภิเษกสมรสอาร์ชดยุกโยฮันน์ เนโพมัคสิ้นพระชนม์เมื่อทรงพระเยาว์ ไม่มีพระบุตรอาร์ชดัชเชสอามาลี เทเรซีอาสิ้นพระชนม์เมื่อทรงพระเยาว์ ไม่มีพระบุตร
 สวรรคต 
จักรพรรดินีมารีอา เทเรซาสวรรคตเมื่อวันที่ 13 เมษายน ค.ศ. 1807 รวมพระชนมพรรษาเพียง 35 พรรษา พระศพถูกฝังอย่างสมพระเกียรติที่อิมพิเรียล คริปต์ กรุงเวียนนา

 พระราชอิสริยยศ 
 6 มิถุนายน ค.ศ. 1772 – 15 สิงหาคม ค.ศ. 1790: มาเรีย เทเรซาแห่งซิซิลีทั้งสอง (Her Royal Highness Princess Maria Theresa of the Two Sicilies)
 15 สิงหาคม ค.ศ. 1790 – 1 มีนาคม ค.ศ. 1792: อาร์ชดัชเชสมาเรีย เทเรซา มกุฎราชกุมารีแห่งโรมันอันศักดิ์สิทธิ์ (Her Imperial Highness The Holy Roman Crown Princess)
 1 มีนาคม ค.ศ. 1792 – 11 สิงหาคม ค.ศ. 1804: จักรพรรดินีแห่งโรมันอันศักดิ์สิทธิ์ (Her Imperial Majesty The Holy Roman Empress)
 11 สิงหาคม ค.ศ. 1804 – 13 เมษายน ค.ศ. 1807: จักรพรรดินีแห่งออสเตรีย และสมเด็จพระราชินีแห่งฮังการี (Her Imperial and Royal Majesty The Empress of Austria, and the Queen of Hungary)